Indiana Jones and the Last Crusade: The Graphic Adventure

Historien

Historien følger filmen Indiana Jones og det siste korstog som spillet også er basert på. Indy kommer i kontakt med Donovan etter at han har returnert fra turen der han fant Coronados kors. Donovan forteller ham om den hellige gral og at de har mistet kontakten med Indys far.
Indy drar så til flere av stedene man fikk se i filmen, slik som Venezia hvor ham møter Elsa Schneider. Han finner så sin far, Henry Jones, i Brunwald etter at å ha gått gjennom labyrintaktige korridorer i slottet. Elsas dobbeltspill blir avslørt og hun stikker av med Henrys dagbok. Indy og Henry drar så til Berlin for å få tak i den og de møter Hitler. Deretter drar de til flyplassen hvor de kan dra videre i en zeppeliner eller en dobbeldekker. Det er mange actionscener i spillet, slik som nevekamper og sekvensen fra filmen hvor de flyr fra nazistene i et stjålet fly.
Flere viktige elementer fra filmen, slik som gralens broderskap, Indys venn Sallah og sekvensene med båtene i Venezia og stridsvognen i ørkenen, er ikke med i spillet.

Tekniske detaljer

Dette var et av de mest nyskapende eventyrspillene fra LucasArts. Det bygde videre på den tradisjonelle eventyrspillstrukturen ved å inkludere et poengsystem (IQ, eller «Indy Quotient») og man kunne gå gjennom spillet på flere forskjellige måter. Poengsystemet var likt det i Sierras eventyrspill, men det totale antall poeng ble bevart for hver gang du startet spillet på nytt. Den eneste måten å få alle 800 poengene på er å finne alternative løsninger til problemene man møter på spillet. For eksempel å slåss med en vakt istedenfor å lure seg rundt ham. Dette parerte en vanlig kritikk av eventyrspill; siden det er bare en måte å løse et problem på, så er det ikke noe vits i å spille spillet på nytt. Noen av de alternative måtene å kommer seg videre på var nesten umulige, slik som slåsskampen mot kontrolløren i zeppelineren.
Spillet ble originalt utgitt med EGA-grafikk på PC, og det ble senere oppdatert med VGA-grafikk og utgitt på nytt. Versjonen for FM Towns har både VGA-grafikk og musikken fra filmen som lydspor, i motsetning til PC-versjonen som har musikk i FM-format.
Spillet kom med en kopi av Henry Jones' dagbok fra filmen. Selv om den så veldig forskjellig ut i forhold til den som var i filmen, så hadde den mye bakgrunnsinformasjon. Den fungerte også som en del av kopibeskyttelsen.
Dette var det første spillet fra LucasArts som hadde verbene se og prate. I flere situasjoner ble sistnevnte brukt til å starte et primitivt dialogsystem hvor spilleren kunne velge hvilke replikker han ville si fra en liste. Dialogsystemet var fullt utviklet da The Secret of Monkey Island kom ut og det har blitt brukt i alle eventyrspill fra LucasArts siden.
Et actionspill, også basert på filmen, ble utgitt på samme tid (Indiana Jones and the Last Crusade: The Action Game). Eventyrspillet solgte dog både mere og ble bedre mottatt enn actionspillet.

Trivia

Indiana Jones and the Last Crusade: The Graphic Adventure introduserte også frasen «Hello, I'm selling these fine leather jackets» (hallo, jeg selger disse fine lærjakkene), som ble brukt som en spøk i senere spill fra LucasArts. Frasen kommer fra en intern reklamekampanje hos LucasArts da spillet ble laget.

Oppfølgere

Et siste eventyrspill med Indiana Jones ble utgitt i 1992. Det var kalt Indiana Jones and the Fate of Atlantis.